— Звычайна мы робім новы матэрыял і граем яго пераважна за межамі Беларусі, а потым адпраўляемся у студыю. Так было і з новым альбомам, — распавядае лютніст гурта Ілля Кубліцкі. — Я лічу, што атрымаўся добры сярэднявечны рок-н-рол. На альбоме ёсць драйв, імправізацыя, але ўсё сыграна на аўтэнтычных інструментах. Усе кампазіцыі аб’ядноўвае адно — гэта хіты эпохі Сярэднявечча і Рэнесанса Вялікага Княства Літоўскага і Заходняй Еўропы.